CAA ৰ বিৰোধতাৰ বাবে চৰকাৰে "বেটী বচাও'ৰ এম্বেছাদৰ পৰিণীতি চোপ্ৰাক বিদায় দিলে নেকি?\nবলিউদ অভিনেত্ৰী পৰিণীতি চোপ্ৰা।\nকা আৰু এন আৰ চিক লৈ সমগ্ৰ দেশতে চলি থকা প্ৰতিবাদ আন্দোলনৰ মাজত বলিউদৰ তাৰকাসকলেও বিষয়টোত নিজৰ নিজৰ মন্তব্য প্ৰকাশ কৰিছে।\nকেইদিনমান পূৰ্বে প্ৰতিবাদকাৰী জামিয়া মিলিয়া ইছলামিয়া আৰু আলিগড় মুছলিম বিশ্ববিদ্যালয়ৰ শিক্ষাৰ্থীসকলৰ ওপৰত আৰক্ষীয়ে লাঠীচালনা কৰিছিল।\nউক্ত হিংসাত্মক কাৰ্যৰ পাছতে সমগ্ৰ দেশতে জনসাধাৰণে ইয়াৰ সমালোচনা কৰাৰ সমান্তৰালকৈ চলচ্চিত্ৰ জগতৰ বহু তাৰকায়ো এই ঘটনা সম্পৰ্কে মন্তব্য কৰিছিল।\nঅভিনেত্ৰী পৰিণীতি চোপ্ৰাইয়ো এই ঘটনাৰ টুইট কৰি চৰকাৰৰ সমালোচনা কৰিছিল।\nপৰিণীতি চোপ্ৰাই টুইট কৰি লিখিছিল,"যদি নাগৰিকৰ দ্বাৰা নিজৰ মতামত ব্যক্ত কৰাৰ বাবে প্ৰতিবাৰে এনেকুৱা হয় তেতিয়াহ'লে কেব (Citizenship Amendment Bill)ক পাহৰি যাওক। আমি এখন বিধেয়ক গৃহীত কৰা উচিত আৰু নিজৰ দেশক গণতান্ত্ৰিক দেশ বুলি কোৱাটো বাদ দিয়া উচিত। নিজৰ মনৰ কথা কোৱাৰ বাবে নিৰ্দোষী লোকক প্ৰহাৰ কৰা হৈছে? এয়া বিপদজনক আৰু বৰ্বৰ ।"\nএই টুইটৰ পাছতে আন কেইটামান টুইট আহে য'ত কোৱা হৈছে যে হাৰিয়ানা চৰকাৰে পৰিণীতিক "বেটি বচাও-বেটি পঢ়াও' অভিযানৰ ব্ৰেণ্ড এম্বেছাদৰ পদৰ পৰা অঁতৰাই দিছে।\nপৰিণীতিৰ এই টুইটৰ পাছতে এজন য়ুজাৰে লিখিছে,"হাৰিয়ানাত বেটি বচাও-বেটি পঢ়াও' অভিযানৰ ব্ৰেণ্ড এম্বেছাদৰ পৰিণীতি চোপ্ৰাৰ কা বিৰোধী টুইটৰ বাবে চৰকাৰে তেওঁৰ এই পদ কাঢ়ি নিলে।\nপ্ৰকল্প সঞ্চালক যোগেন্দ্ৰ মালিকে কয় যে পৰিণীতি আমাৰ ব্ৰেণ্ড এম্বেছাদৰ নহয়।\nউল্লেখযোগ্য যে বাতৰি অনুসৰি, ২০১৫ বৰ্ষত হাৰিয়ানা চৰকাৰে পৰিণীতি চোপ্ৰাক "বেটি বচাও-বেটি পঢ়াও' অভিযানৰ ব্ৰেণ্ড এম্বেছাদৰ নিযুক্ত কৰিছিল। কিন্তু পৰিণীতিৰ চুক্তি ২০১৬ত সমাপ্ত হয়।\nইয়াৰ পাছত ৰিঅ' অলিম্পিকত ব্ৰঞ্জৰ পদক লাভ কৰা সাক্ষী মালিকক এই পদত নিযুক্ত দিয়া হয়।
